Decebalus Traianus Remeș

Decebalus Traianus (Dacoromanice Decebal Traian) Remeș (natus die 26 Iunii 1949 in Băsești in Maramureș circulo; mortuus die 14 Februarii 2020) oeconomus et vir publicus Dacoromanicus fuit.

 Munus 
Ad annum 1971 Remeș apud Universitatem Iassiensem oeconomiae studebat et doctor promotus est. Deinde oeconomus et director in societatibus diversis commercialibus operam dedit. Annis 1992 consiliarius et deinde praeses consilii Maramureș circuli fuit. Annis 1995 - 1996 director argentariae in oppido Rivulo Dominarum fuit. Annis 2000 - 2007 Rivuli Dominarum director societatis SC Predilect SRL fuit.

 Cursus honorum 
anno 1991 ad Factionem Nationalem Liberalem (PN-L) accessit. Anno 1996 legatus ad Cameram Legatorum Romaniae electus est et ad annum 2000 mansit. A die 23 Septembris 1998 usque ad 28 Decembris 2000 minister fiscalis in consiliis ministrorum Radu Vasile et Mugur Isărescu erat. Post annum 2000 factionem PN-L reliquit et ad diversas factiones adiit, i.a. et PNȚ-CD. Anno 2005 ad PN-L rediit, cuius secretarius generalis anno 2006/07 fuit. Die 5 Aprilis 2007 minister agriculturae et progressus ruralis in consilio ministrorum Călin Popescu-Tăriceanu nominatus est. Iam die 4 Octobris eiusdem anni a magistratu se recedere coactus est, quod a televisione criminis corruptionis incusatus est, quod dona ab antecessore sua ministro agriculturae Ioanne Abrahamo Mureșan accepissetgandul.info die 7 Octobris 2007. Ambo a summo iudicio hac in re die 25 Februarii 2013 corruptionis ad tres annos carceris damnati suntadz.ro die 26 Februarii 2013. Die 11 Februarii 2014 ad probationem e carcere liberatus estanticoruptie.hotnews.ro die 11 Februarii 2014.

 Nexus externi 
 Biographia apud personalitati.infoportal.rtv.net
 Curriculum vitae apud situm interretialem Camerae Legatorum Romaniae

 Notae 

Categoria:Oeconomi Romaniae
Categoria:Ministri agriculturae Romaniae
Categoria:Ministri fiscales Romaniae